title: Subak Banyu Kuning
text: Subak Banyu Kuning (aksara Bali: ᬲᬸᬩᬓ᭄ᬩᬜᬸᬓᬸᬦᬶᬂ) inggih punika silih tunggil subak ring désa pekraman Padangsambian, kelurahan Padangsambian, kecamatan Dénpasar Barat, Kota Dénpasar. Jimbar subak kirang langkung 15 héktar mawit akéh kramanyané 35 diri sané mangkin kamanggala sareng pakaseh I Wayan Pasti. Wates wewidangan subak ring sisin kangin inggih punika margi Mahendradata, sisin kauh margi Gunung Lumut, sisin kaja margi Teuku Umar Barat miwah sisin kelod margi Gunung Soputan. Wit yéh irigasi saking DAM Tukad Mati. Ring subak puniki wénten saluran yéh primer 0,15 km, saluran yéh sekunder 0,5 km. Subak puniki kaanggén nanem padi sané katanem 2 kali sawarsa.